มีอะไรกันไม่ป้องกัน หลั่งนอกประจำเดือนมาประมาณ20-21ล้ะถ้าประจำเดือนไม่มานานผิดปรกติ ควรใช้ยาอะไรหรือควรทำอย่างไร
สวัสดีค่ะ คณาธิป พงษ์ศิริการมีเพศสัมพันธ์ไม่ป้องกัน หลั่งนอก ยังมีโอกาสตั้งครรภ์ได้อยู่ถึง 4-20% จึงไม่แนะนำให้ใช้วิธ๊ดังกล่าว ควรใส่ถุงยางอนามัย หรือกินยาคุมกำเนิดแบบแผงรายเดือนเพื่อป้องกันไว้ก่อนประจำเดือนที่ไม่มาหรือมาช้ากว่า 35 วันจากรอบก่อนอาจมีสาเหตุจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่-น้ำหนักตัวที่มากหรือน้อยผิดปกติ-มีเนื้องอกที่ต่อมใต้สมองชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะถ้าไม่ได้ตั้งครรภ์ แพทย์อาจต้องตรวจหาสาเหตุอื่นดังที่กล่าวมาต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า